Používateľská príručka WALKMAN
Tlač
Úvodná strana > Používanie softvéru > Prieskumník systému Windows (presunutie myšou) > Prenos hudby pomocou programu Prieskumník systému Windows

## Prenos hudby pomocou programu Prieskumník systému Windows

S použitím programu Prieskumník systému Windows na počítači môžete priamo preniesť údaje prostredníctvom presunutia myšou.

1. Pripojte prehrávač k počítaču pomocou kábla USB (dodané).

Konektor kábla USB zasuňte do prehrávača tak, aby značka smerovala nahor.

1. Kliknite na [Štart] – [Tento počítač] alebo [Počítač] – [WALKMAN] – [Storage Media], a potom zvoľte priečinok [MUSIC].

Hierarchia údajov sa môže líšiť v závislosti od počítačového prostredia.

1. Presuňte myšou súbory alebo priečinky () do priečinka [MUSIC] () alebo do jedného z jeho podpriečinkov.

#### Informácie o hierarchii údajov

Presuňte myšou súbory alebo priečinky do správneho priečinka tak, ako je to znázornené na nasledujúcom obrázku. Prehrávač umožňuje prehrávať skladby v podpriečinkoch prvej až ôsmej úrovne v priečinku [MUSIC].
Poznámka

- Neodpájajte kábel USB, kým sa na displeji prehrávača zobrazuje hlásenie [Do not disconnect.]. V opačnom prípade môže dôjsť k poškodeniu prenášaných údajov alebo údajov uložených v prehrávači. Ak sa prehrávač odpojí počas prenosu súborov, v prehrávači môžu zostať nepotrebné súbory. V takomto prípade preneste použiteľné súbory späť do počítača a naformátujte prehrávač [Detaily].

- Nemeňte názvy priečinkov [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [SCREENSAVER] a [PODCASTS], ani ich nevymazávajte, inak sa nezobrazia na prehrávači.

- Niektoré súbory sa z dôvodu ochrany proti kopírovaniu nemusia v prehrávači prehrávať.

- Ak sa program Content Transfer spustí automaticky po pripojení prehrávača k počítaču prostredníctvom kábla USB (dodané), program Content Transfer zatvorte alebo ignorujte, pretože program Content Transfer nie je potrebné použiť. Bližšie informácie o nastavení automatického spustenia programu Content Transfer si pozrite v položke Pomocník programu Content Transfer.

Súvisiace témy
Prenos hudby pomocou programu Windows Media Player
Prenos hudby pomocou programu Content Transfer
Prenos videí/fotografií/podcastov pomocou programu Prieskumník systému Windows
Prehrávanie hudby
Späť na začiatok