Používateľská príručka WALKMAN
Tlač
Úvodná strana > Videá/podcasty/fotografie > Prehrávanie videí na televízore > Výstup videí do televízora [TV Output(Video)]

## Výstup videí do televízora [TV Output(Video)]

Ak chcete sledovať videá na väčšej obrazovke, môžete prehrávač pripojiť k televízoru.
Poznámka

- Položku [TV Output Size] nastavte podľa televízora ešte pred výstupom video signálu do televízora [Detaily].

1. Prostredníctvom výstupného video/audio kábla (WMC-NWV10) (nedodané) pripojte prehrávač k televízoru.

- Bližšie informácie nájdete v návode pre výstupný video/audio kábel.

- Môže sa stať, že v závislosti od krajiny/regiónu nebude výstupný video/audio kábel (WMC-NWV10) dostupný.

1. Výstupný video/audio kábel (WMC-NWV10) (nedodané)

1. V ponuke Home vyberte položku [Settings] [Video Settings] [TV Output(Video)] [On].

Typ | Popis
[On] | Výstup video signálu do televízora pripojeného k prehrávaču.
[Off] | Zobrazenie videa na displeji prehrávača. (Predvolené nastavenie)

Poznámka

- Môže sa stať, že vonkajšie okraje obrazu nebudú na obrazovke televízora viditeľné.

- Na obrazovke televízora sa zobrazuje len video. Informácie ako napr. hlásenia prehrávača sa zobrazujú na displeji prehrávača.

- Video podcasty nie je možné zobraziť na televízore.

- Pri výstupe video signálu do televízora používajte 5-smerové tlačidlo v normálnej orientácii obrazovky (na výšku) [Detaily].

- Pri výstupe videosignálu do televízora nie je možné vyvolať ponuku možností. Ak chcete použiť ponuku možností, najskôr zastavte prehrávanie videa a stlačením tlačidla BACK/HOME sa vráťte do obrazovky so zoznamom.

- Keď je položka [TV Output(Video)] nastavená na možnosť [On], môže sa stať, že videá chránené autorskými právami nebude možné prehrať. Ak ich budete chcieť prehrať na displeji prehrávača, túto položku nastavte na možnosť [Off].

- V závislosti od konkrétneho videa sa môže stať, že v porovnaní s televíznym vysielaním môže byť hlasitosť prehrávania videa nízka. Ak je hlasitosť príliš nízka, zvýšte ju. Keď budete znova chcieť pozerať televízne vysielanie, nezabudnite znížiť hlasitosť.

Späť na začiatok