Používateľská príručka WALKMAN
Tlač
Úvodná strana > Začíname > Súčasti a ovládacie prvky > Súčasti a ovládacie prvky

## Súčasti a ovládacie prvky

Pripojenie ušných klapiek

1. Tlačidlo BACK/HOME [Detaily]

Stlačením tohto tlačidla prejdete o jednu úroveň nahor v zobrazenom zozname alebo sa vrátite do predchádzajúcej ponuky.
Stlačením a podržaním tlačidla BACK/HOME môžete zobraziť ponuku Home.

1. 5-smerové tlačidlo (*1) [Detaily]

Slúži na spustenie prehrávania a umožňuje navigáciu v ponukách prehrávača na obrazovke.
(*1) Na tlačidle je hmatový bod, ktorý slúži ako pomôcka pri jeho používaní.

1. Konektor pre slúchadlá (*1)

Zasuňte konektor slúchadiel, až kým nezacvakne na miesto. Ak sú slúchadlá pripojené nesprávne, zvuk zo slúchadiel nemusí znieť správne.
(*1) Funkcia potlačenia hluku je dostupná iba pri použití dodaných slúchadiel. Dodané slúchadlá možno používať iba s týmito modelmi a nie je možné ich používať na iných zariadeniach.

1. Konektor WM-PORT

Slúži na pripojenie kábla USB (dodané) alebo voliteľného periférneho zariadenia (nedodané). Prehrávač môžete tiež pripojiť k televízoru pomocou kábla pre video/audio výstup (nedodané).

1. Displej

1. Tlačidlo VOL + (*1)/–

Slúži na nastavenie hlasitosti.
(*1) Na tlačidle je hmatový bod, ktorý slúži ako pomôcka pri jeho používaní.

1. Tlačidlo OPTION/PWR OFF [Detaily]

Stlačením aktivujete zobrazenie ponuky možností.
Ak stlačíte a podržíte tlačidlo OPTION/PWR OFF, obrazovka sa vypne a prehrávač prejde do pohotovostného režimu [Detaily].

1. Prepínač HOLD

Prehrávač môžete chrániť pred neželaným stláčaním tlačidiel počas transportu prepínačom HOLD. Posunutím prepínača HOLD v smere šípky sa zablokujú všetky ovládacie tlačidlá. Ak posuniete prepínač HOLD do opačnej polohy, funkcia HOLD sa vypne.

1. Otvor na remienok

Slúži na upevnenie remienka (nedodané).

1. RESET Tlačidlo [Detaily]

Keď stlačíte tlačidlo RESET malým špendlíkom atď., obnovia sa pôvodné nastavenia prehrávača.

### Pripojenie ušných klapiek

Ak vám ušné klapky nezapadajú správne do uší, účinok funkcie potlačenia hluku nebude optimálny. Aby ste optimalizovali účinok funkcie potlačenia hluku a mohli si vychutnať lepšiu kvalitu zvuku, zmeňte veľkosť ušných klapiek alebo upravte ich pozíciu tak, aby vám pohodlne a priliehavo zapadli do uší.
Ušné klapky veľkosti M sú k slúchadlám pripevnené pred dodaním. Ak máte pocit, že ušné klapky veľkosti M vám nepasujú do uší, vymeňte ich za klapky veľkosti S alebo L (dodané). Veľkosť ušných klapiek zistíte podľa farby vnútri klapiek.
Keď meníte ušné klapky, pri pripevňovaní ich otočte tak, aby pevne sedeli na slúchadlách, čím predídete tomu, aby sa od slúchadiel odpojili a zostali vám v ušiach.
Ušné klapky veľkosti SS, ktoré sú menšie ako tie s veľkosťou S, sú dostupné iba v niektorých krajinách/regiónoch.

#### Veľkosti ušných klapiek (farba vo vnútri)

#### Odpojenie ušnej klapky

Držte slúchadlo, zatočte ušnou klapkou a vytiahnite ju.
Rada

- Ak klapka kĺže a nie je možné ju odpojiť, uchopte ju mäkkou suchou handričkou.

#### Pripevnenie ušnej klapky

Klapku zatočte a zatlačte jej vnútorné časti do slúchadla tak, aby vyčnievajúca časť slúchadla bola klapkou úplne zakrytá.
Späť na začiatok